Hy probeer net dankbaar wees. Daarom doen Hy goeie werke. Daarom probeer hy om God se gebooie so nougeset as moontlik te gehoorsaam en uit te leef.
Daarom laat Hy sy Seun vir ons sondes sterf, sodat ons as ons die dag voor God se regterstoel staan, vrygespreek kan word.
Die eerste is God se liefde vir ons. Ons kan dit nie verklaar nie. God het net in sy alwysheid besluit dat Hy ons liefhet, en daarom sterf Jesus vir ons.
Ons hou nie eers daarvan dat iemand ons slegsê nie, en Jesus het self ’n vloek geword, sodat Hy ons kon heilig!
Ons behoort elke oomblik te jubel van blydskap, soos wat die slawe in die ou tyd gejubel het as hulle vrygelaat is. Want ons was slawe van die Satan, en is vrygekoop deur Jesus Christus!
Dit kan tog nie anders nie, daar moet iets roer in ons. Iewers moet daar ’n groot dankbaarheid bly vassteek, sodat dit nooit weer kan wegraak nie. En dan moet ons mos ’n dankbaarheidslewe lei.
Hy skenk aan ons die insig en geregtigheid om die werk van Christus te kan beleef, en prakties toe te pas.
Die Heilige Gees verander ons dat ons nou nie meer lyk soos mense wat aan die Satan behoort en op pad is na die hel toe nie. Ons lyk en leef soos hemelinge:
’n Bekeerde mens het die vaste sekerheid dat hy in die koninkryk van God kan ingaan op sterkte van Christus se versoening.
Enige mens wat sê hy is uitverkies en met God versoen in Jesus Christus, maar hy lewe soos ’n engel van die Satan, het baie rede tot kommer.
Hy kan nie genoeg doen om God te loof en te dank vir die feit dat hy uit die mag van die Satan en die hel bevry is nie.
Daarom het goeie werke vir ’n gelowige ’n totaal ander betekenis as vir ’n valse gelowige of ongelowige.
Goeie werke is nie ’n middel waardeur ons nou ons saligheid verdien of kan verdien nie, maar dit neem nie alle verantwoordelikheid van ons af weg nie.
Dankbaarheid is ook ’n verantwoordelikheid! Dankbaarheid is nie ’n soort van ’n etiket wat jy net kan gebruik as dit jou pas of wanneer jy wil nie.
Ons moet waak teen die volgende redenasie: Ons kan nie roem op ons swakheid in dié sin dat ons ons daarop beroep vir ons sondes nie.
Baie eenvoudig gestel kan ons dan sê dat ’n persoon wat in sonde voortploeter, nie ’n uitverkorene is nie. Hy dien die duiwel met sy laksheid om teen die kwaad te stry. En onteer terselfdertyd die Here Jesus Christus.
Ons moet liewer soos Christus alle wêreldse plesier prysgee, en ons bepaal by die lewenswyse wat deur God as volmaak en goed beskou word.
Laat jou goeie werke ’n roepstem wees wat almal rondom jou lok en roep na Christus toe. Dan stig jou lewe almal; bemoedig al die gelowiges, en beskaam terselfdertyd die ongelowiges. Dan is jy ’n trots vir Christus en ’n trots vir God se kerk.